Document ID: 31994L0060

Euroopa Parlamendi ja nõukogu direktiiv 94/60/EÜ,
20. detsember 1994,
millega neljateistkümnendat korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 100a,
võttes arvesse komisjoni ettepanekut, [1]
võttes arvesse majandus- ja sotsiaalkomitee arvamust, [2]
toimides asutamislepingu artiklis 189b sätestatud korras [3]
ning arvestades, et:
tuleks vastu võtta meetmed siseturu saavutamiseks; siseturg on sisepiirideta ala, kus on tagatud kaupade, isikute, teenuste ja kapitali vaba liikumine;
siseturu arendamine peaks samuti järk-järgult parandama elu kvaliteeti, tervisekaitset ja tarbijaohutust; käesoleva direktiiviga ette pandavad meetmed on vastavuses nõukogu 9. novembri 1989. aasta resolutsiooniga tarbijakaitsepoliitika uuendamise tulevaste prioriteetide kohta; [4]
nõukogu ning liikmesriikide valitsuste esindajad on nõukogus vastu võtnud otsuse 90/238/Euratom, ESTÜ, EMÜ, [5] mis käsitleb programmi "Euroopa vähktõve vastu" tegevuskava aastateks 1990-1994;
nõukogu direktiivi 67/548/EMÜ [6] I lisas loetletud ained, mis on liigitatud 1. ja 2. kategooria kantserogeenideks, võivad põhjustada vähki; tervisekaitse tõhustamiseks ei tohiks selliseid aineid ega neid sisaldavaid valmistisi elanikkonnale kasutamiseks turustada;
nõukogu direktiivi 67/548/EMÜ I lisas loetletud ained, mis on liigitatud 1. ja 2. kategooria mutageenideks, võivad põhjustada pärilikke geneetilisi kahjustusi; tervisekaitse tõhustamiseks ei tohiks selliseid aineid ega neid sisaldavaid valmistisi elanikkonnale kasutamiseks turustada;
nõukogu direktiivi 67/548/EMÜ I lisas loetletud ained, mis on liigitatud 1. ja 2. kategoorias reproduktiivtoksilisteks, võivad põhjustada sünnikahjustusi; tervisekaitse tõhustamiseks ei tohiks selliseid aineid ega neid sisaldavaid valmistisi elanikkonnale kasutamiseks turustada;
läbipaistvuse ja selguse huvides tuleks sellistele ainetele viidata vastavalt tunnustatud nomenklatuurile, eelistatavalt IUPACi (Rahvusvaheline Puhta ja Rakenduskeemia Liit) nomenklatuurile; direktiivi 67/548/EMÜ I lisa ("Ohtlike ainete loend") ajakohastatakse korrapäraselt, kohandades seda tehnika arengule; komisjon esitab Euroopa Parlamendile ja nõukogule hiljemalt kuus kuud pärast sellise tehnika arengule kohandamise avaldamist Euroopa Ühenduste Teatajas ettepaneku direktiivi kohta, millega reguleeritakse aineid, mis on liigituses lisatud 1. ja 2. kategooria kantserogeenide, 1. ja 2. kategooria mutageenide ning 1. ja 2. kategooria reproduktiivtoksiliste ainete hulka, et käesolevat direktiivi ajakohastada;
kõnealuses komisjoni ettepanekus võetakse arvesse nii liigitusse lisatud ainete ohte ja eeliseid kui ka ühenduse õigusakte riskianalüüsi kohta;
direktiivi 67/548/EMÜ I lisas on üksikult sätestatud selliste ainete kontsentratsioonipiirid ning selliste limiitide puududes on nõukogu direktiivi 88/379/EMÜ [7] I lisa VI tabelis sätestatud üldised kontsentratsioonipiirid, mida kohaldatakse valmististes sisalduvate selliste ainete suhtes;
kreosoot vastavalt määratlusele käesoleva direktiivi lisas võib olla tervist kahjustav, sest see sisaldab teadaolevaid kantserogeene; sellepärast tuleks piirata kreosoodi kasutamist puidutöötluses ning kreosoodiga töödeldud puidu turustamist ja kasutamist;
mõned kreosoodi koostisosad lagunevad halvasti ning on väga kahjulikud teatavatele keskkonnas leiduvatele organismidele; töödeldud puidu kasutamise tulemusel võivad need koostisosad keskkonda sattuda;
mõned klooritud lahustid kujutavad endast ohtu tervisele ning neid ei tohiks ainetes ega valmististes elanikkonnale turustada;
käesoleva direktiiviga piirangute sätestamisel kreosoodi kasutamise suhtes puidutöötluses, kreosoodiga töödeldud puidu turustamise ja kasutamise ning klooritud lahustite turustamise ja kasutamise suhtes on arvestatud teadmiste ja tehnika praegust olukorda seoses ohutumate alternatiividega;
teatavate liikmesriikide poolt kehtestatud piirangutel eespool osutatud ainete või neid sisaldavate valmististe turustamise ja kasutamise suhtes on otsene mõju siseturu sisseseadmisele ja toimimisele; sellepärast on vaja ühtlustada liikmesriikide õigusakte selles valdkonnas ning sellest tulenevalt muuta direktiivi 76/769/EMÜ [8] I lisa;
käesolev direktiiv ei mõjuta ühenduse õigusakte, milles on sätestatud töötajate kaitse miinimumnõuded, mis sisalduvad nõukogu direktiivis 89/391/EMÜ [9] ja sellel põhinevates üksikdirektiivides, eriti direktiivis 90/394/EMÜ, [10]
ON VASTU VÕTNUD KÄESOLEVA DIREKTIIVI:
Artikkel 1
Direktiivi 76/769/EMÜ I lisa muudetakse vastavalt käesoleva direktiivi lisale.
Artikkel 2
1. Liikmesriigid võtavad käesoleva direktiivi täitmiseks vajalikud õigus- ja haldusnormid vastu hiljemalt ühe aasta möödudes selle direktiivi vastuvõtmise kuupäevast ning teatavad sellest viivitamata komisjonile.
Liikmesriigid kohaldavad neid sätteid alates 20. juunist 1996.
2. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 3
Käesolev direktiiv on adresseeritud liikmesriikidele.
Brüssel, 20. detsember 1994

Labels: 0
3
15
20